SINGER ออกหุ้นกู้ 1 พันลบ.อายุ 3 ปี ดอกเบี้ย 5.8% ขายรายใหญ่-สถาบัน 8-10 ก.ย.63
SINGER ออกหุ้นกู้ 1 พันลบ.อายุ 3 ปี ดอกเบี้ย 5.8% ขายรายใหญ่-สถาบัน 8-10 ก.ย.63
24 ส.ค. 2563

บริษัท ซิงเกอร์ประเทศไทย จำกัด (มหาชน) หรือ SINGER ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท ครั้งที่ 2/2563 มูลค่าไม่เกิน 1,000 ล้านบาท อายุ 3 ปี ครบกำหนดไถ่ถอนปี พ.ศ. 2566 อัตราดอกเบี้ยคงที่ 5.80% ต่อปี ชำระดอกเบี้ยทุกๆ 3 เดือนตลอดอายุหุ้นกู้ เสนอขายให้แก่ผู้ลงทุนสถาบัน และ/หรือ ผู้ลงทุนรายใหญ่ ระหว่างวันที่ 8-10 ก.ย.63 โดยมี บล.โกลเบล็ก บล.เอเซีย พลัส และ บล.กรุงไทย ซีมิโก้ เป็นผู้จัดการการจัดจำหน่าย
ทั้งนี้ SINGER ได้รับการจัดอันดับความน่าเชื่อถือที่ระดับ “BBB-” แนวโน้ม Negative จากบริษัท ทริสเรทติ้ง จำกัด เมื่อวันที่ 11 ก.ย.62
บริษัทมีวัตถุประสงค์จะนำเงินไปชำระคืนหุ้นกู้ SINGER20OA จำนวน 400 ล้านบาทที่จะครบกำหนดชำระในเดือน ต.ค.63 และส่วนที่เหลือจะนำไปใช้เป็นเงินทุนหมุนเวียนในการดำเนินงาน และ/หรือ รองรับการขยายธุรกิจของบริษัท คาดว่าจะนำเงินไปใช้ในการดำเนินการดังกล่าวภายในเดือน ธ.ค.63